smcproject/ml-wiki-sentences huggingface dataset:
പുരസ്കാരങ്ങൾ വർഷം ചലച്ചിത്രം പുരസ്കാരം ഫലം 2013 നാ ബംഗാരു തല്ലി മികച്ച നടിയ്ക്കുള്ള നന്ദി പുരസ്കാരം Won 2013 നാ ബംഗാരു തല്ലി ദേശീയ ചലച്ചിത്ര പുരസ്കാരം - പ്രത്യേക പരാമർശം Won 2012 വിത്ത് യു വിത്ത്ഔട്ട് യു മികച്ച നടിയ്ക്കുള്ള പുരസ്കാരം - ഇന്ത്യയുടെ അന്താരാഷ്ട്ര ചലച്ചിത്രോത്സവം Won 2012 ചക്രവ്യൂഹ് സ്റ്റാർഡസ്റ്റ് പുരസ്കാരം 2013 - മികച്ച സഹനടിയ്ക്കുള്ള പുരസ്കാരം Nominated 2012 ചക്രവ്യൂഹ് സ്റ്റാർ സ്ക്രീൻ അവാർഡ് - മികച്ച പുതുമുഖ നടിയ്ക്കുള്ള പുരസ്കാരം‌ Nominated 2012 ഡെൽഹി ഇൻ എ ഡേ മികച്ച നടിയ്ക്കുള്ള പുരസ്കാരം - ന്യൂയോർക്ക് ഇന്ത്യൻ ചലച്ചിത്രോത്സവം Nominated 2012 ഡെൽഹി ഇൻ എ ഡേ മികച്ച സഹനടിയ്ക്കുള്ള പുരസ്കാരം - ന്യൂയോർക്കിലെ ദക്ഷിണേഷ്യൻ ചലച്ചിത്രോത്സവം Nominated 2016 വിത്ത് യു വിത്ത്ഔട്ട് യു മികച്ച നടിയ്ക്കുള്ള സരസവിയ പുരസ്കാരം Won 2016 വിത്ത് യു വിത്ത്ഔട്ട് യു മികച്ച നടിയ്ക്കുള്ള പ്രസിഡൻഷ്യൽ ചലച്ചിത്ര പുരസ്കാരം Won അഭിനയിച്ച ചലച്ചിത്രങ്ങൾ വർഷം ചലച്ചിത്രം ഭാഷ കഥാപാത്രം കുറിപ്പുകൾ 2011 ഡെൽഹി ഇൻ എ ഡേ ഹിന്ദി രോഹിണി 2011 ഗ്രീൻ ബാംഗിൾസ് ഹിന്ദി മനു ഹ്രസ്വചിത്രം 2012 പ്രത്യയം തെലുഗു ദുർഗ്ഗ 2012 വിത്ത് യു വിത്ത്ഔട്ട് യു സിംഹള സെൽവി 2012 ചക്രവ്യൂഹ് ഹിന്ദി ജുഹി 2013 എന്റെ മലയാളം ദുർഗ്ഗ 2013 നാ ബംഗാരു തല്ലി തെലുഗു 2013 അപ്‌നാ ദേശ് കന്നഡ വസുന്ധര നിർമ്മാണത്തിൽ 2013 ശ്രീ ഹിന്ദി സോനു 2014 കിൽ ദി റേപ്പിസ്റ്റ്?
ഹിന്ദി മീര ശുക്ല 2014 ഫൈന്റിങ്ങ് ഫാനി ഇംഗ്ലീഷ് / ഹിന്ദി സ്റ്റെഫാനി 'ഫാനി' ഫെർണാണ്ടസ്, ഫാനിയുടെ മകൾ 2015 ദ സൈലൻസ് മറാഠി മാമി 2015 Mrs സ്കൂട്ടർ ഹിന്ദി അഷിമ 2016 മിർസ്യ ഹിന്ദി സീനത്ത് 2017 സമീർ ഹിന്ദി ആലിയ ഇരാദെ 2017 ന്യൂട്ടൺ ഹിന്ദി മാൽക്കോ 2018 മേരി നിമ്മോ ഹിന്ദി നിമ്മോ 2018 കാലാ തമിഴ് "പുയൽ" ചാരുമതി ഗെയ്ക്കവാദ് ആദ്യ തമിഴ് ചിത്രം TBA ബർദോ മറാഠി ആശാലത നിർമ്മാണത്തിൽ അവലംബം പുറം കണ്ണികൾ Anjali Patil എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് Anjali Patil
ഓട്സ് ഇംഗ്ലീഷ് വിലാസം https://ml.wikipedia.org/wiki/Avena_sativa
ഓട്ട്സ്
തണുപ്പുള്ള കാലാവസ്ഥയിൽ വളരുന്ന ധാന്യമാണ് ഓട്ട്സ് ശാസ്ത്രീയനാമം: അവിന സറ്റൈവ (Avena sativa).
ഇത് അതീവ പോഷക സമൃദ്ധവും ആരോഗ്യകരവുമായ ഒരു ധാന്യമാണ്.
കാനഡ , റഷ്യ , അമേരിക്കൻ ഐക്യനാടുകൾ , യൂറോപ്യൻ രാജ്യങ്ങൾ തുടങ്ങിയ പ്രദേശങ്ങളിൽ സർവ്വ സാധാരണമായ ഒരു വിളയാണ് ഓട്സ്.
ഇന്ത്യയിൽ ഉത്തർപ്രദേശിലും പഞ്ചാബിലുമാണ് ഇത് ധാരാളമായി കൃഷി ചെയ്യപ്പെടുന്നത്.
വിദേശ രാജ്യങ്ങളിൽ ഓട്സ് കൊണ്ടുള്ള കഞ്ഞി, പലഹാരങ്ങൾ തുടങ്ങിയവ സാധാരണമാണ്.
കുഞ്ഞുങ്ങൾക്കും രോഗികൾക്കും അധ്വാനിക്കുന്നവർക്കും മറ്റും കൊടുക്കാൻ പറ്റിയ ഒരു നല്ല ആഹാരം കൂടിയാണ് ഓട്സ്.
ഓട്ട്സ് സാധാരണയായി തനിവിളയായി ആണ് കൃഷിചെയ്യുന്നത്.
കടുപ്പമുള്ള വയ്ക്കോലും വലിപ്പം കൂടിയ ധാന്യവുമുള്ള ഈ ഓസ്ട്രേലിയൻ ഇനം 112 ദിവസംകൊണ്ട് കതിരിടുന്നു.
പ്രോട്ടീൻ സമ്പുഷ്ടമായ ഓട്സിൽ ഗോതമ്പിൽ ഉള്ളതിനെക്കാൾ കൂടുതൽ ബി1, ബി2 എന്നീ ജീവകങ്ങൾ തുടങ്ങിയ പോഷകങ്ങളുണ്ട്.
അതിനാൽ ആരോഗ്യത്തിന് ഇത് ഉത്തമമാണ്.
ഇൻസ്റ്റന്റ് ഓട്സ് പൊതുവേ ഗുണകരമല്ല.
ഓട്സിന്റെ ഗുണം ലഭിക്കണമെങ്കിൽ ‘സ്റ്റീൽ കട്ട്‌ ഓട്സ്‘ ഉപയോഗിക്കണം. ’
റോൾഡ് ഓട്സ്’ താരതമ്യേനെ മെച്ചമാണ്.
ലോകത്തിലെ ഉല്പാദനം ലോകത്തിലെ ഓട്ട്സ് ഉല്പാദനം 2005-ൽ  ലോകത്തിൽ ഏറ്റവും അധികം ഓട്സ് ഉല്പാദിപ്പിച്ച രാഷ്ട്രങ്ങൾ.
(million metric ton) യൂറോപ്യൻ യൂണിയൻ 8.7* റഷ്യ 5.1 കാനഡ 3.3 അമേരിക്കൻ ഐക്യനാടുകൾ 1.7 പോളണ്ട് 1.3 ഫിൻലാൻ്റ് 1.2 ഓസ്ട്രേലിയ 1.1 Germany 1.0 ബെലാറുസ് 0.8 China 0.8 ഉക്രൈൻ 0.8 World Total 24.6 Source: FAO EU figures from 2007 include Poland, Finland and Germany.
ഓട്സ് അതീവ പോഷക സമൃദ്ധമായ ഒരു ധന്യമാണ്.
ഇത് ആരോഗ്യത്തിന് ഗുണകരമാണ്.
ഇൻസ്റ്റന്റ് ഓട്സിൽ ഗുണം കുറവാണ്.
100 ഗ്രാം ഓട്സിൽ അടങ്ങിയിരിക്കുന്ന പോഷക ഘടകങ്ങൾ താഴെ കൊടുക്കുന്നു.
നിത്യേന ആവശ്യമുള്ള പോഷകങ്ങളുടെ ശതമാനക്കണക്ക്കൂടി ഒപ്പം കൊടുത്തിട്ടുണ്ട്.
പ്രോടീൻ/ മാംസ്യം -	16.9g (34%)
മൊത്തം കൊഴുപ്പ് - 6.9g (11%)
പൂരിത കൊഴുപ്പ് - 1.2g (6%)
അന്നജം -	66.3g (22%)
ഫൈബർ/നാരുകൾ - 10.6g (42%)
വിറ്റാമിൻ B1 - 0.8mg (51%)
വിറ്റാമിൻ B2 - 0.1mg (8%)
വിറ്റാമിൻ B9 - 56μg (14%)
വിറ്റാമിൻ B5 - 1.3μg (13%)
കാൽസ്യം - 54mg (5%)
അയൺ - 4.7mg (26%)
മഗ്‌നിഷ്യം - 177mg (44%)
പൊട്ടാസ്യം -	429mg (12%)
സിങ്ക് -	4.0mg (26%)
കോപ്പർ -	0.6mg (31%)
മംഗനീസ് - 4.9mg (246%) ആരോഗ്യ ഗുണങ്ങൾ
ആരോഗ്യകരമായ ഭക്ഷണം ഇഷ്ടപ്പെടുന്നവർ ഏറ്റവും കൂടുതൽ തെരെഞ്ഞെടുക്കുന്ന ഒരാഹാരമാണ് ഓട്സ്.
പ്രോട്ടീൻ, നാരുകൾ (ബീറ്റാ ഗ്ളൂക്കൻ), വിറ്റാമിനുകൾ, ധാതുക്കൾ തുടങ്ങിയ ധാരാളം അമൂല്യമായ പോഷകങ്ങൾ ഓട്സിൽ അടങ്ങിയിട്ടുണ്ട്.
ശാരീരിക ക്ഷമത, ശരീര സൗന്ദര്യം, ആരോഗ്യം തുടങ്ങിയവ നിലനിർത്താനും, ശരീരഭാരം കുറക്കാനും ഓട്‌സ് ഉപയോഗിക്കുന്നവരുണ്ട്.
പല രീതിയിൽ ഓട്സ് നമുക്ക് ഉപയോഗപ്പെടുത്താം.
പോഷകങ്ങൾ നിറഞ്ഞ ഓട്‌സ് രാവിലെ കഴിക്കുന്നത് ഏറെ ആരോഗ്യകരമാണ്.
ദിവസം മുഴുവൻ ഊർജ്ജം നിലനിർത്താൻ ഇത് സഹായിക്കുന്നു.
ഓട്‌സിന്റെ ഗുണങ്ങൾ താഴെ കൊടുക്കുന്നു.
ഓട്സ് ശരീരത്തിന് ഊർജം നൽകുന്നു.
നാരുകൾ നിറഞ്ഞ ഓട്സ് ദഹനപ്രക്രിയ സുഗമമാക്കാൻ സഹായിക്കും.
ബീറ്റാ ഗ്ളൂക്കന്റെ പ്രാധാന്യം ഇവിടെ എടുത്തു പറയേണ്ടതുണ്ട്.
കൊളസ്ട്രോൾ ആഗിരണം കുറയ്ക്കുന്നു.
ഹൃദ്രോഗ സാധ്യത കുറയ്ക്കുന്നു.
ഹൃദയാരോഗ്യം മെച്ചപ്പെടുത്തുന്നു.
രക്തത്തിലെ പഞ്ചസാരയുടെ അളവ് നിയന്ത്രിക്കുന്നു.
പ്രമേഹം ചെറുക്കാൻ സഹായിക്കുന്നു.
ഓട്സിൽ കൊഴുപ്പ് കുറവാണ്.
മിതമായ അളവിൽ ഓട്‌സ് കഴിക്കുന്നത് ശരീരഭാരം കുറയ്ക്കാൻ സഹായിക്കുന്നു.
ഓട്സിൽ പ്രോട്ടീൻ അഥവാ മാംസ്യം അടങ്ങിയിട്ടുള്ളതിനാൽ പേശികളുടെ ബലം നിലനിർത്താൻ സഹായിക്കുന്നു.
രോഗ പ്രതിരോധശേഷി വർധിപ്പിക്കുന്നു.
ധാരാളം ആന്റി ‌ഓക്സിഡന്റുകൾ അടങ്ങിയിട്ടുള്ള ധാന്യമാണ് ഓട്‌സ്.
ഇത് ഫ്രീ റാഡിക്കലുകൾ മൂലമുണ്ടാകുന്ന കേടുപാടുകൾ, ഓക്‌സിഡേറ്റീവ് സ്ട്രെസ് എന്നിവ കുറയ്ക്കുന്നു.
ഓട്സ് കൊണ്ടുള്ള വിഭവങ്ങൾ
ഓട്സ് കഞ്ഞി, ഓട്സ് പാൽ കഞ്ഞി (പഴം ചേർത്തത്), ഓട്‌സ് ഉപ്പുമാവ്, ഇഡ്ഢലി, ദോശ, സ്മൂത്തി, ഓട്സ് പായസം തുടങ്ങിയവ.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ധാന്യവിളകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജ്ഞാനപീഠ പുരസ്കാരം ഇംഗ്ലീഷ് വിലാസം https://ml.wikipedia.org/wiki/Jnanpith_Award
ഇന്ത്യയിലെ ഉന്നതമായ ഒരു സാഹിത്യ പുരസ്കാരമാണ് ജ്ഞാനപീഠ പുരസ്കാരം .
ഭാരതീയ ജ്ഞാനപീഠ പുരസ്‌കാരം എന്നു മുഴുവൻ പേരുള്ള ഇത് വാഗ്‌ദേവിയുടെ(സരസ്വതിദേവി) വെങ്കല ശില്പം, പ്രശസ്തിപത്രം, പതിനൊന്ന്  ലക്ഷം രൂപയുടെ ചെക്ക് എന്നിവ അടങ്ങുന്നതാണ് .
ഗവണ്മെന്റിന്റെ ഔദ്യോഗിക പുരസ്കാരമല്ലെങ്കിലും സാഹിത്യ അക്കാദമി ഫെല്ലോഷിപ്പിനൊപ്പം,  സാഹിത്യമേഖലയിൽ നൽകുന്ന ഏറ്റവുമുയർന്ന  അംഗീകാരമായി ജ്ഞാനപീഠ പുരസ്‌കാരത്തെ ഇന്ത്യയിൽ കണക്കാക്കുന്നു .
ടൈംസ് ഓഫ് ഇന്ത്യ ഗ്രൂപ്പിന്റെ ഉടമസ്ഥാവകാശമുള്ള ജെയ്ൻ കുടുംബം സ്ഥാപിച്ച ജ്ഞാനപീഠം ട്രസ്റ്റ് ആണ് ഈ പുരസ്കാരം നൽകിവരുന്നത് .
ടൈംസ് ഓഫ് ഇന്ത്യ ഗ്രൂപ്പിന്റെ ഉടമസ്ഥരും വ്യവസായപ്രമുഖരുമായ സാഹുജയിൻ കുടുംബത്തിലെ ശാന്തിപ്രസാദ് ജയിനും സഹധർമ്മിണി രമാജയിനും ചേർന്ന് സംസ്‌കൃതം, പാലി, പ്രാകൃതം തുടങ്ങിയ ഭാഷകളിലുള്ള അപ്രകാശിതമായ പ്രാചീന കൃതികൾ പ്രസിദ്ധീകരിക്കുക എന്ന ലക്ഷ്യവുമായി 1944 ൽ ഭാരതീയ ജ്ഞാനപീഠം എന്ന സ്ഥാപനം ആരംഭിച്ചു.
വിവിധ ഭാഷകളിലെ ഉപദേശക സമിതികൾ അവാർഡ് തിരഞ്ഞെടുപ്പ് ബോർഡ് മുമ്പാകെ അവരുടെ നിർദ്ദേശം സമർപ്പിക്കുകയും അതിൽ നിന്നു തിരഞ്ഞെടുത്തയാൾക്ക് പുരസ്ക്കാരം നൽകുകയും ചെയ്യും.
18-മത്തെ പുരസ്ക്കാരം വരെ നല്ല കൃതികൾക്കായിരുന്നു.
അതിനുശേഷം പുരസ്ക്കാരം കൊടുക്കുന്നതിനു മുമ്പത്തെ 20 വർഷത്തെ പ്രവർത്തനത്തെ മുൻ‌നിർത്തിയാണ് പുരസ്ക്കാരം നല്കുന്നത്.
തിരഞ്ഞെടുപ്പു ബോർഡിൽ കുറഞ്ഞത് 7 പേരും കൂടിയത് 11 പേരുമാണ്.
ആദ്യത്തെ തിരഞ്ഞെടുപ്പു ബോർഡിനെ നിശ്ചയിച്ചത് ഭാരതീയ ജ്ഞാനപീഠം ട്രസ്റ്റാണ്.
പിന്നീട് വന്ന ഒഴിവുകൾ തിരഞ്ഞെടുപ്പ് ബോർഡിന്റെ ശുപാർശപ്രകാരം നികത്തുകയുമാണ് ചെയ്യുന്നത്.
ഒരു അംഗത്തിന്റെ കാലാവധി 3 വർഷമാണ്.
എന്നാൽ രണ്ട് ടേം കൂടി നീട്ടി നൽകാവുന്നതാണ്.
പിന്നീട് ഇന്ത്യയിലെ അംഗീകൃത ഭാഷകളിൽ പ്രസിദ്ധീകരിക്കപ്പെടുന്ന സാഹിത്യകൃതികളിൽ ഏറ്റവും മികച്ചതെന്നു നിർണയിക്കപ്പെടുന്ന കൃതിക്ക് 1965 മുതൽ ഭാരതീയ ജ്ഞാനപീഠ പുരസ്‌കാരം എന്ന പേരിൽ സമ്മാനം നൽകിത്തുടങ്ങി.
ആദ്യ പുരസ്‌കാരം 1965 ൽ ജി. ശങ്കരക്കുറുപ്പിന്റെ ഓടക്കുഴൽ എന്ന കാവ്യസമാഹാരത്തിനാണ് ലഭിച്ചത്.
1965 ൽ ഒരു ലക്ഷമായിരുന്ന സമ്മാനത്തുക ഇന്ന് 11 ലക്ഷമാണ്.
ഏറ്റവും മികച്ച കൃതിക്കായിരുന്നു ആദ്യകാലങ്ങളിൽ പുരസ്കാരം നൽകിയിരുന്നത് .
1982 മുതൽ സാഹിത്യകാരന്റെ സമഗ്ര സാഹിത്യസംഭാവനകളാണ് പുരസ്‌കാരത്തിനായി പരിഗണിക്കപ്പെടുന്നത്.
ഇതുവരെ ഹിന്ദിയിൽ 11 തവണയും കന്നഡയിൽ എട്ടു പ്രാവശ്യവും ബംഗാളിയിലും  മലയാളത്തിലും ആറു പ്രാവശ്യം വീതവും ജ്ഞാനപീഠ പുരസ്‌കാരം ലഭിച്ചിട്ടുണ്ട് .
പുരസ്‌കാര ജേതാക്കൾ മലയാളികളായ പുരസ്‌കാര ജേതാക്കൾ
ഈ പുരസ്കാരം [[1965] ൽ ആദ്യമായി ലഭിച്ചത് മലയാളത്തിന്റെ ജി.ശങ്കരക്കുറുപ്പിനാണ് ‌]].
അതിനുശേഷം എസ്.കെ. പൊറ്റക്കാട് (1980) തകഴി ശിവശങ്കരപ്പിള്ള (1984), എം.ടി. വാസുദേവൻ നായർ (1995), ഒ.എൻ.വി. കുറുപ്പ് (2007), അക്കിത്തം അച്യുതൻ നമ്പൂതിരി (2019) എന്നിവരും മലയാള സാഹിത്യത്തിലെ സംഭാവനകൾക്ക് ജ്ഞാനപീഠപുരസ്കാരം കരസ്ഥമാക്കി.
അവലംബം പുറത്തേക്കുള്ള കണ്ണികൾ ജ്ഞാനപീഠം.
നെറ്റ്, ഇംഗ്ലീഷ് Archived 2016-03-09 at the Wayback Machine
തിക്കോടി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thikkodi_Gramapanchayat
കോഴിക്കോട് ജില്ലയിലെ കൊയിലാണ്ടി താലൂക്കിൽ മേലടി ബ്ളോക്കിൽ തിക്കോടി റവന്യൂ വില്ലേജ് ഉൾപ്പെടുന്ന ഒരു ഗ്രാമപഞ്ചായത്താണ് 14.15 ചതുരശ്ര കിലോമീറ്റർ വിസ്തീർണ്ണമുള്ള തിക്കോടി ഗ്രാമപഞ്ചായത്ത് .
അതിരുകൾ തെക്ക്, തെക്ക് കിഴക്ക്==- മൂടാടി പഞ്ചായത്ത് വടക്ക് - പയ്യോളി പഞ്ചായത്ത് വടക്ക്, വടക്കു കിഴക്ക് - തുറയൂർ പഞ്ചായത്ത് കിഴക്ക്  - അകലാപ്പുഴ പടിഞ്ഞാറ് - അറബിക്കടൽ വാർഡുകൾ
പുറക്കാട്
കിടഞ്ഞിക്കുന്ന്
കൊപ്പരകണ്ടം സ്ഥിതിവിവരക്കണക്കുകൾ ജില്ല കോഴിക്കോട് ബ്ലോക്ക് മേലടി വിസ്തീര്ണ്ണം 14.15 ചതുരശ്ര കിലോമീറ്റർ ജനസംഖ്യ 22,998 പുരുഷന്മാർ 11,019 സ്ത്രീകൾ 11,979 ജനസാന്ദ്രത 1625 സ്ത്രീ : പുരുഷ അനുപാതം 1087 സാക്ഷരത 90.27% അവലംബം http://www.trend.kerala.gov.in Archived 2019-09-02 at the Wayback Machine http://lsgkerala.in/thikkodipanchayat Archived 2016-03-10 at the Wayback Machine Census data 2001
അഭിമന്യു മിശ്ര
ന്യൂജേഴ്‌സിയിൽ നിന്നുള്ള ഒരു അമേരിക്കൻ ചെസ്സ് പ്രോഡിജിയാണ് അഭിമന്യു മിശ്ര (ജനനം: ഫെബ്രുവരി 5, 2009).
12 വയസ്സ് 4 മാസം 25 ദിവസം പ്രായമുള്ളപ്പോൾ ഗ്രാൻഡ്മാസ്റ്റർ പദവി സ്വന്തമാക്കിയ അഭിമന്യുവാണ് നിലവിൽ ലോകത്തിലെ ഏറ്റവും പ്രായം കുറഞ്ഞ ഗ്രാൻഡ്‌മാസ്റ്റർ.
7 വയസ്, 6 മാസം, 22 ദിവസം പ്രായമുള്ളപ്പോൾ 2000 യു‌എസ്‌സി‌എഫ് റേറ്റിംഗ് നേടിക്കൊണ്ട് ഏറ്റവും പ്രായം കുറഞ്ഞ എക്സ്പേർട്ട് എന്ന അവോണ്ടർ ലിയാങ്ങിന്റെ യുണൈറ്റഡ് സ്റ്റേറ്റ്സ് ചെസ് ഫെഡറേഷൻ റെക്കോർഡ് അവൻ തകർത്തിരുന്നു.
9 വയസ്, 2 മാസം, 17 ദിവസം പ്രായമുള്ളപ്പോൾ 2200 യു‌എസ്‌സി‌എഫ് റേറ്റിംഗ് നേടിക്കൊണ്ട് ഏറ്റവും പ്രായം കുറഞ്ഞ ദേശീയ മാസ്റ്റർക്കുള്ള യുഎസ് ചെസ്സ് റെക്കോർഡ്, ലിറാൻ സൗവിന്റെ പേരിലായിരുന്ന റെക്കോർഡ് തകർത്ത് അവൻ നേടിയിരുന്നു.
, 2019 നവംബറിൽ 10 വയസ്സ്, 9 മാസം, 20 ദിവസം പ്രായമായിരുന്നപ്പോൾ രമേശ്ബാബു പ്രാഗ്നാനന്ദയുടെ പേരിലുണ്ടായിരുന്ന ഏറ്റവും പ്രായം കുറഞ്ഞ ഇന്റർനാഷണൽ മാസ്റ്റർക്കുള്ള ലോക റെക്കോർഡ് അവൻ സ്വന്തമാക്കി.
2020 ഫെബ്രുവരിയിൽ ഫിഡെ അവന് ഈ പദവി നൽകി.
2021 മാർച്ചിൽ, യു‌എസിലെ നോർത്ത് കരോലിനയിലെ ഷാർലറ്റിൽ നടന്ന ഷാർലറ്റ് ചെസ്സ് സെന്ററിന്റെ സ്പ്രിംഗ് 2021 ജി‌എം നോം ഇൻവിറ്റേഷണലിൽ ജി‌എം വ്‌ളാഡിമിർ ബെലൂസുമായി 5.5/9 സ്‌കോർ പങ്കിട്ട് മിശ്ര ഒന്നാം സ്ഥാനത്തെത്തുകയും ഫിഡെ റേറ്റിംഗ് പട്ടികയിൽ 2400 മറികടക്കുകയും ചെയ്തു.
2021 ഏപ്രിലിൽ ഹംഗറിയിലെ ബുഡാപെസ്റ്റിൽ നടന്ന വെസർകെപ്‌സോ ജിഎം ടൂർണമെന്റിൽ 7.0/9 സ്‌കോറും 2603 എന്ന പ്രകടന റേറ്റിംഗുമായി മിശ്ര ഒന്നാം സ്ഥാനത്തെത്തി.
2021 മെയ് മാസത്തിൽ ഹംഗറിയിലെ ബുഡാപെസ്റ്റിൽ നടന്ന ഫസ്റ്റ് സാറ്റർഡേ ജി‌എം ടൂർണമെന്റിൽ മിശ്ര 2739 പ്രകടന റേറ്റിങ്ങോടെ 8.0/9 സ്കോർ നേടുകയും ഒരു റൗണ്ട് ബാക്കിനിൽക്കേ ഒരു ഫുൾ പോയന്റുമായി തന്റെ രണ്ടാമത്തെ ജി‌എം മാനദണ്ഡം മറികടക്കുകയും ചെയ്തു.
2021 ജൂണിൽ ഹംഗറിയിലെ ബുഡാപെസ്റ്റിൽ നടന്ന വെസർകെപ്സോ ജിഎം മിക്സ് ടൂർണമെന്റിൽന്റെ ഒൻപതാം റൗണ്ടിൽ ഇന്ത്യൻ ജി‌എം ലിയോൺ ലൂക്ക് മെൻഡോങ്കയെ 2619 പ്രകടനറേറ്റിങ്ങിൽ 7.0/9 സ്കോറോടെ പരാജയപ്പെടുത്തി മിശ്ര വ്യക്തമായ ഒന്നാം സ്ഥാനം നേടി.
അങ്ങനെ തന്റെ മൂന്നാമത്തെ ജി‌എം മാനദണ്ഡം മറികടന്ന് ചെസ് ചരിത്രത്തിലെ ഏറ്റവും പ്രായം കുറഞ്ഞ ഗ്രാൻഡ് മാസ്റ്ററാവുകയും സെർജി കര്യാക്കിന്റെ റെക്കോർഡ് 2 മാസത്തിലധികം വ്യത്യാസത്തിൽ തകർക്കുകയും ചെയ്തു.
അവലംബം പുറത്തേക്കുള്ള കണ്ണികൾ അഭിമന്യു മിശ്ര rating card at FIDE Abhimanyu Mishra chess games at 365Chess.com അഭിമന്യു മിശ്ര player profile at ChessGames.com Abhimanyu Mishra എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വടകര നഗരസഭ ഇംഗ്ലീഷ് വിലാസം https://ml.wikipedia.org/wiki/Vadakara_Municipality വടകര നഗരസഭ വടകര നഗരസഭ 11°38′24″N 75°35′13″E ﻿ / ﻿ 11.64°N 75.587°E ﻿ / 11.64; 75.587 ഭൂമിശാസ്ത്ര പ്രാധാന്യം നഗരസഭ രാജ്യം ഇന്ത്യ സംസ്ഥാനം കേരളം ജില്ല കോഴിക്കോട് താലൂക്ക് റവന്യൂ വില്ലേജുകൾ നിയമസഭാ മണ്ഡലം വടകര ലോകസഭാ മണ്ഡലം വടകര ഭരണസ്ഥാപനങ്ങൾ ചെയർപേഴ്സൺ വൈസ് ചെയർപേഴ്സൺ മുനിസിപ്പൽ സെക്രട്ടറി വിസ്തീർണ്ണം 23.33 ചതുരശ്ര കിലോമീറ്റർ വാർഡുകൾ 47 എണ്ണം ജനസംഖ്യ 68970 ജനസാന്ദ്രത 3396/ ച.
കോഴിക്കോട് ജില്ലയിലെ വടകര താലൂക്കിൽ സ്ഥിതി ചെയ്യുന്ന ഒരു നഗരസഭയാണ് വടകര നഗരസഭ .
പടിഞ്ഞാറ്: അറബിക്കടൽ
കിഴക്ക്: വില്യാപള്ളി,
മണിയൂർ പഞ്ചായത്ത്
വടക്ക്: ചോറോട് പഞ്ചായത്ത്
തെക്ക്: പയ്യോളി നഗരസഭ അവലംബം http://www.vadakaramunicipality.in/ Archived 2011-08-27 at the Wayback Machine
ഉരുളക്കിഴങ്ങ് ഇംഗ്ലീഷ് വിലാസം https://ml.wikipedia.org/wiki/Potato
മണ്ണിനടിയിൽ വളരുന്ന ഒരു ഭക്ഷ്യയോഗ്യമായ കിഴങ്ങാണ് ഉരുളക്കിഴങ്ങ് ( ഇംഗ്ലീഷ് : Potato ).
ഉരുളൻ കിഴങ്ങ് എന്നും പറയാറുണ്ട്.
ഇംഗ്ലീഷിൽ ‘പൊട്ടറ്റോ’ എന്നറിയപ്പെടുന്നു.
അന്നജമാണ്‌ ഇതിൽ കൂടുതലായി അടങ്ങിയിരിക്കുന്നത്.
വിറ്റാമിൻ സി, വിറ്റാമിൻ ബി ജീവകങ്ങൾ, അയൺ, മഗ്നിഷ്യം, ഫോസ്ഫറസ്, പൊട്ടാസ്യം തുടങ്ങിയ പോഷകങ്ങൾ  ഇതിൽ അടങ്ങിയിട്ടുണ്ട്.
ലോകത്തിൽ ഏറ്റവുമധികം കൃഷിചെയ്യപ്പെടുന്ന കിഴങ്ങായ ഇതിന്റെ ജന്മദേശം തെക്കേ അമേരിക്കയാണ്‌ .
യൂറോപ്യൻ രാജ്യങ്ങളിൽ ഇവയുടെ ഉപയോഗം സർവ സാധാരണമാണ്.
ഉരുളക്കിഴങ് ഉപയോഗിച്ച് ധാരാളം മൂല്യവർധിത ഉത്പന്നങ്ങളും അവിടങ്ങളിൽ ഉത്പാദിപ്പിക്കുന്നുണ്ട്.
ഉരുളക്കിഴങ്ങിന്റെ പ്രാധാന്യം പരിഗണിച്ച് ഐക്യരാഷ്ട്രസംഘടനയും ഭക്ഷ്യ-കാർഷികസംഘടനയും ചേർന്ന് 2008 -നെ രാജ്യാന്തര ഉരുളക്കിഴങ്ങു വർഷമായി പ്രഖ്യാപിച്ചിരിക്കുന്നു .
2005 -ൽ യു. എൻ. ജനറൽ അസംബ്ലി പാസാക്കിയ പ്രമേയപ്രകാരമാണിത്.
ഉരുളക്കിഴങ്ങിന്റെ ജന്മദേശമായ പെറുവിലെ സർക്കാരും വർഷാചരണത്തിൽ പ്രധാന പങ്ക് വഹിക്കുന്നു.
ഉരുളക്കിഴങ്ങിനെ മുഖ്യ ഭക്ഷ്യ ഇനമായി ഉയർത്തി കാട്ടുന്നതിനൊപ്പംതന്നെ ഭക്ഷ്യ സുരക്ഷയും, ദാരിദ്ര്യനിർമാർജ്ജനവും വർഷാചരണം ലക്ഷ്യം വെക്കുന്നു.
കുലവും സ്ഥലവും
സൊളാനേസി കുലത്തിൽ പെട്ട ഉരുളക്കിഴങ്ങ് (സൊളാനം ട്യുബറോസം) ആദ്യമായി കൃഷിചെയ്തത്  8000 വർഷങ്ങൾക്കു മുൻപ് തെക്കേഅമേരിക്കയിലെ ടിറ്റിക്കാക്ക തടാകത്തിനു സമീപത്തായി ബൊളീവിയ - പെറു അതിർത്തിയിലാണെന്ന് വിശ്വസിക്കപ്പെടുന്നു.
1532-ൽ സ്പെയിനി‍ന്റെഅധിനിവേശത്തോടെ പെറുവിൽ നിന്ന് ഈ ഭക്ഷ്യവിള യൂറോപ്പിലേക്കും പിന്നീടു മറ്റുപ്രദേശങ്ങളിലേക്കും എത്തി.
പൊട്ടറ്റോ എന്ന പദം ബറ്ററ്റ എന്ന സ്പാനിഷ് പദത്തിൽ നിന്നാണു രൂപം കൊണ്ടത്.
അരി , ഗോതമ്പ് , ചോളം എന്നിവ കഴിഞ്ഞാൽ നാലാം സ്ഥാനത്തുള്ള ഈ ഭക്ഷ്യ വിള ലോകത്തിലേറ്റവും അധികം സ്ഥലത്തു കൃഷിചെയ്യുന്ന മുഖ്യ വിളയാണ്.
ഇതുവരെ ഏകദേശം 7500 വ്യത്യസ്ത വിഭാഗത്തിലുള്ള ഉരുളക്കിഴങ്ങു കണ്ടെത്തിയിട്ടുണ്ട്,  ഇതിൽതന്നെ 1950 എണ്ണവും വനപ്രദേശത്തു കാണപ്പെടുന്നവയാണ് ഉരുളക്കിഴങ്ങ് ചെടി ഉൽ‌പ്പാദനം
2007 ൽ 32 കോടി ടൺ ഉരുളക്കിഴങ്ങാണ് ഉൽ‌പ്പാദിപ്പിക്കപ്പെട്ടത്.
ഉൽ‌പ്പാദനത്തിൽ ഒന്നാം സ്ഥാനം ചൈനക്കാണ് .
രണ്ടും, മൂന്നും സ്ഥാനങ്ങൾ യഥാക്രമം ഇന്ത്യക്കും , റഷ്യക്കും .
ഒരു വ്യക്തി ഒരു വർഷം ശരാശരി 103 കിലോഗ്രാം ഉരുളക്കിഴങ്ങു ഭക്ഷിക്കുന്നുണ്ട്.
രണ്ടുലക്ഷത്തോളം ചതുരശ്ര കിലോമീറ്റർ സ്ഥലത്ത് കൃഷിനടക്കുന്നുണ്ട്.
ഉരുളക്കിഴങ്ങിൽ പ്രധാനമായും  79% ജലം , 17% അന്നജം , 2% പ്രോട്ടീൻ എന്നിവയാണ്  ഉള്ളത്.
തൊലി നീക്കം ചെയ്യാത്ത 100 ഗ്രാം ഉരുളക്കിഴങ്ങിൽ അടങ്ങിയിരിക്കുന്ന പോഷകങ്ങൾ താഴെ കൊടുക്കുന്നു.
ദിവസേന ആവശ്യമുള്ളതിനെ അടിസ്ഥാനമാക്കി ശതമാനക്കണക്കും കൊടുത്തിരിക്കുന്നു.
ഊർജം/കാലറി - 80 kcal
അന്നജം - 19 g
ഫൈബർ/ നാരുകൾ - 2.2 g
പ്രോടീൻ/ മാംസ്യം - 2 g
വിറ്റാമിൻ ബി 1 - 0.08 mg (6%)
വിറ്റാമിൻ ബി 2 - 0.03 mg (2%)
വിറ്റാമിൻ ബി 3 - 1.1 mg (7%)
വിറ്റാമിൻ ബി 6 - 0.25 mg (19%)
വിറ്റാമിൻ സി - 20 mg	(33%)
കാൽസ്യം -  12 mg	(1%)
അയൺ -  1.8 mg	(14%)
മഗ്‌നിഷ്യം -  23 mg	(6%)
ഫോസ്ഫോറസ് -  57 mg (8%)
പൊട്ടാസ്യം -  421 mg	(9%).
ഒറ്റനോട്ടത്തിൽ ഉരുളക്കിഴങ്ങിന്റെ പൂവ്.
പ്രതിവർഷം ഏഴു കോടി ടൺ ഉരുളക്കിഴങ്ങു ചൈന ഉൽ‌പ്പാദിപ്പിക്കുന്നു.
ലോകത്തിലെ 100 കോടിയിലേറെ ആളുകൾ ഉരുളക്കിഴങ്ങു ഭക്ഷിക്കുന്നു.
ഏകദേശം 125 രാജ്യങ്ങളിൽ ഉരുളക്കിഴങ്ങ് കൃഷി ചെയ്യുന്നു.
ഗിന്നസ്ബുക്കിൽ സ്ഥാനം പിടിച്ച ഏറ്റവും വലിയ ഉരുളക്കിഴങ്ങ് ഉൽ‌പ്പാദിപ്പിച്ചത് ഇഗ്ലണ്ടിലാണ് - 1975 ൽ.
തൂക്കം എട്ടു കിലോഗ്രാം.
ബഹിരാകാശത്തെത്തിയ ആദ്യ ഭക്ഷ്യവിളയാണ് ഉരുളക്കിഴങ്ങ്.
1995 ൽ കൊളമ്പിയയിലായിരുന്നു ബഹിരാകാശ യാത്ര.
ഉരുളക്കിഴങ്ങ് റഫ്രിജറേറ്ററിൽ സൂക്ഷിച്ചാൽ അതിലെ അന്നജം പഞ്ചസാരയായി മാറും.
പാകംചെയ്യുമ്പോൾ ഉരുളക്കിഴങ്ങ് മധുരിക്കുന്നതിനുള്ള കാരണം ഇതാണ്.
ഏകദേശം 5000 ൽ പരം വ്യത്യസ്ത ഉരുളക്കിഴങ്ങു വിഭാഗങ്ങൾ പെറുവിലെ ലിമയിലുള്ള ഇൻറർനാഷനൽ പൊട്ടറ്റോ സെന്ററിൽ ഉണ്ട്.
ചിത്രശാല ഉരുളക്കിഴങ്ങ് Potato എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബം ↑ http://www.pnas.org/cgi/content/full/102/41/14694 ↑ പുറത്തേക്കുള്ള കണ്ണികൾ
http://www.cipotato.org/
എപ്പിയേസീ ഇംഗ്ലീഷ് വിലാസം https://ml.wikipedia.org/wiki/Apiaceae
ആവൃതബീജി (Angiosperms) സസ്യവിഭാഗത്തിൽപ്പെട്ട ഒരു കുടുംബം.
ഇവ ദ്വിപത്രക സസ്യങ്ങളാണ്; ഇരുനൂറ്റിമുപ്പതോളം ജീനസുകളും ആയിരത്തഞ്ഞൂറോളം സ്പീഷിസുകളും ഉണ്ട്.
അരേലിയേസീ സസ്യകുടുംബവുമായി അടുത്ത ബന്ധം പുലർത്തുന്ന ഇതിനു കോർനേസീ (Cornaceae) സസ്യകുടുംബവുമായി അകന്ന ബന്ധമേയുള്ളു.
ഇവയ്ക്ക് ആഗോളവ്യാപകത്വം ഉണ്ടെങ്കിലും പ്രധാനമായും സമശീതോഷ്ണമേഖലയിലാണ് കാണുന്നത്.
വ്യഞ്ജനവസ്തുക്കളായി ഉപയോഗിക്കുന്ന ജീരകം , മല്ലി , കായം , ഉലുവ എന്നിവ ഈ കുടുംബത്തിൽപ്പെടുന്നു.
ഇവ കൂടാതെ മുള്ളങ്കി , കരോഫിലം ബൾബോസം (Chaerophyllum bulbosum Turnip-rooted chervil), പാസ്റ്റിനാകാ സറ്റൈവ (Pastinaca sativa) എന്നീ ഭക്ഷ്യയോഗ്യമായ കിഴങ്ങുകളും ഉൾപ്പെടുന്നു.
ഈ കുടുംബത്തിലെ ആൻത്രിസ്കസ് സിറിഫോളിയം (Anthriscus cerefolium), ഏപ്പിയം ഗ്രാവിയോളൻസ് (Apium graveloens-celery)  എന്നിവ പാശ്ചാത്യനാടുകളിൽ പച്ചക്കറിയായി ഉപയോഗിക്കുന്നുണ്ട്.
കരിംജീരകം, കാട്ടയമോദകം, പെരുംജീരകം, ശതകുപ്പ, കാട്ടുശതകുപ്പ, കുടങ്ങൽ എന്നീ ഓഷധികളും ഈ വിഭാഗത്തിൽ പെടുന്നവ തന്നെ.
വാർഷികങ്ങളോ ചിരസ്ഥായികളോ ആയ സസ്യങ്ങളാണ് ഇവയിൽ ബഹുഭൂരിപക്ഷവും.
ചുരുക്കമായി കുറ്റിച്ചെടികളും വൃക്ഷങ്ങളും കാണാറുണ്ട്.
പൂക്കൾ ചെറുതും സമമിതങ്ങളുമാണ്.
ഒരു പൂവിന് സ്വതന്ത്രങ്ങളായ അഞ്ചു ദളങ്ങളുണ്ട്; ഇവയുടെ അഗ്രം ഉള്ളിലേക്ക് വളഞ്ഞിരിക്കും.
പുഷ്പങ്ങളിൽ ഭൂരിപക്ഷവും ദ്വിലിംഗികളാണ്.
കായ് രണ്ടു ഫലാംശകങ്ങളായി പൊട്ടുന്നു.
ഇവ ശാഖാഗ്രങ്ങളിൽ തൂങ്ങിക്കിടക്കും.
ഓരോ ഫലാംശകത്തിനും നീളത്തിലുള്ള അഞ്ച് തടിപ്പുകൾ കാണാം.
ഇവയ്ക്കിടയിൽ സൂക്ഷ്മങ്ങളായ എണ്ണക്കുഴലുകളുണ്ട്.
അംബെല്ലിഫെറേയെ ഹൈഡ്രോകോട്ടിലോയ്ഡേ (Hydrocoty Ioideae), സാനിക്കുലോയ്ഡേ (Saniculoideae), അപ്പോയ്ഡേ (Apioideae) എന്നിങ്ങനെ മൂന്ന് ഉപകുടുംബങ്ങളായി തിരിച്ചിരിച്ചിട്ടുണ്ട്.
അവലംബം ↑ http://tolweb.org/Angiosperms/20646 Archived 2019-09-16 at the Wayback Machine Angiosperms ↑ http://www.britannica.com/EBchecked/topic/137861/Cornaceae Cornaceae ↑ http://growingtaste.com/vegetables/chervilroot.shtml Chervil Root(Chaerophyllum bulbosum) ↑ http://www.uni-graz.at/~katzer/engl/Apiu_gra.html Archived 2010-11-30 at the Wayback Machine Celery (Apium graveolens L.) കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ എപ്പിയേസീ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കായം ഇംഗ്ലീഷ് വിലാസം https://ml.wikipedia.org/wiki/Asafoetida
ഭക്ഷണത്തിൽ രുചിക്കും മണത്തിനും വേണ്ടി ഉപയോഗിക്കുന്ന ഒരു സുഗന്ധവ്യഞ്ജനമാണ്‌ കായം .
ഇംഗ്ലീഷ്:Asafoetida.
ലോകത്തിൽ പലയിടങ്ങളിലും കായം ഉപയോഗിക്കുന്നുണ്ട്.
അനാകർഷകമായ നിറം ചവർപ്പുരുചി, ഗന്ധകമിശ്രിതം മൂലമുള്ള രൂക്ഷമായ ഗന്ധം എന്നിവമൂലമായിരിക്കാം കായത്തിന്‌ ചെകുത്താന്റെ കാഷ്ഠം എന്നൊരു ഇരട്ടപ്പേര്‌ ലഭിച്ചത് .
ചെടി(ferula species )യുടെ വേരിൽ നിന്ന് ഊറി വരുന്ന കറ ഉണക്കിയാണ് കായം നിർമ്മിക്കുന്നത് .
അതുപോലെ വേരും  തണ്ടും കൂടിചേരുന്നിടത്തു നിന്നും കറയെടുക്കാറുണ്ട് .
ചെടി പൂക്കുന്ന സമയമായ മാർച്ച്‌ - ഏപ്രിൽ സമയത്താണ് വേരുകളുടെ അറ്റം മുറിച്ചെടുത്ത് മണ്ണും ചുള്ളി കമ്പുകളും കൊണ്ട് പുതയിടും .
നാലോ അഞ്ചോ വർഷം പ്രായമായ ചെടിയിൽ നിന്നാണ് കറ എടുക്കുന്നത് .
മുറിച്ചെടുത്ത വേരിന്റെ അഗ്രഭാഗത്ത്‌ നിന്നും വെളുത്ത നിറമുള്ള കറ ഊറി വരും.
പുറത്തു വരുന്ന ഈ കറ ചുരണ്ടിയെടുത്ത് വീണ്ടും അഗ്രഭാഗം മുറിച്ചു മറ്റൊരു മുറിവുണ്ടാക്കുക .
ഇങ്ങനെ മൂന്നു മാസം വരെ കറയെടുക്കാം .
കറയൊലിപ്പ് നിൽക്കുന്നത് വരെ കായം ചുരണ്ടിയെടുക്കാം.
ഭാരതത്തിൽ പണ്ടുകാലം [ എന്ന്? ] മുതൽ കായം രോഗചികിത്സയിലും ആഹാരത്തിലും ഉപയോഗിച്ചിരുന്നു.
അറേബ്യൻ ഡോക്ടർമാരാണ്‌ കായത്തിനെ ലോകത്തിൽ പ്രസിദ്ധരാക്കിയത് .
കറ നിർമ്മാണം
കായം ഒരു സസ്യത്തിന്റെ കറയാണ്‌.
ഈ സസ്യം ഒരു ബഹുവർഷ ഔഷധിയാണ്‌.
ചെടി പുഷ്പിക്കുന്നതിനു മുൻപായി ഈ സസ്യത്തിന്റെ വേരിനോട് ചേർന്നുള്ള കാണ്ഡത്തിൽ മുറിവുകൾ ഉണ്ടാക്കുന്നു.
ആ മുറിവിലൂടെ ഊറിവരുന്ന വെള്ളനിറമുള്ള കറ മൺപാത്രങ്ങളിൽ ശേഖരിക്കുന്നു.
അവയ്ക്ക് കറുപ്പുനിറം ലഭിക്കുന്നത് കാറ്റുതട്ടുന്നതുമൂലമാണ്‌ .
ചെടിയുടെ വേരിൽ നിന്ന് ഊറി വരുന്ന കറ ഉണക്കിയാണ് കായം നിർമ്മിക്കുന്നത് .
അതുപോലെ വേരും  തണ്ടും കൂടിചെരുന്നിടത്തു നിന്നും കറയെടുക്കാരുണ്ട് .
അവലംബം Medicinal Plants- SK Jain, National Book Trust, India 1 2 3 കർഷകശ്രി മാസിക, നവംബർ 2007 ലെ ഇന്ദു.
ബി.നായരുടെ ലേഖനം.
താൾ 52 53 1 2 ഔഷധ സസ്യങ്ങൾ-2, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് ഇതര ലിങ്കുകൾ Botany, etymology, uses പനി മുതൽ ഗ്യാസ്ട്രബിൾ വരെ അകറ്റാൻ കായം
ക്വീൻ ആനിസ് ലേയ്സ് ഇംഗ്ലീഷ് വിലാസം https://ml.wikipedia.org/wiki/Queen_Anne%27s_lace
ക്യൂൻ ആൻസ് ലേയ്സ് ഒരു സസ്യത്തിന്റെ ഒരു പൊതുനാമമാണ്.
ഇത് ക്യൂൻ ആൻസ് ലേയ്സ് ഒരു സസ്യത്തിന്റെ ഒരു പൊതുനാമമാണ്.
ഇത് സ്പീഷീസ് ഡൗക്കസ് കരോട്ടയെ സൂചിപ്പിക്കുന്നു.
ക്യൂൻ ആൻസ് ലേയ്സ് ഡൗകസ് കരോട്ടയ്ക്ക് സമാനമായ പൂക്കളുമായി  പരാമർശിക്കാവുന്നതാണ്: അമ്മി മാജസ് , നൈൽ നദീതടത്തിൽ നിന്നാണ് ഉത്ഭവിച്ചത്.
അന്ററിസ്കൊസ് സിൽവെസ്ട്രസിസ് , കുടുംബത്തിലെ അപിയേസീ കുടുംബത്തിലെ ദ്വിവർഷി അല്ലെങ്കിൽ ഹ്രസ്വകാല സസ്യമാണ്.
ചിത്രശാല Daucus carota Ammi majus Anthriscus sylvestris അവലംബം
ചതകുപ്പ ഇംഗ്ലീഷ് വിലാസം https://ml.wikipedia.org/wiki/Anethum_graveolens
അപിയേസീ കുടുംബത്തിലെ ഒരു വാർഷിക കുറ്റിച്ചെടിയാണ് ചതകുപ്പ അഥവാ ശതകുപ്പ .
ശാസ്ത്രീയ നാമം: anethum graveolens L..
സംസ്കൃതത്തിൽ ശതപുഷ്പ: ശതഹ്വ, മധുര എന്നും ഇംഗ്ലീഷിൽ Dill എന്നും അറിയപ്പെടുന്നു.
ഗുജറാത്ത് , പഞ്ചാബ് , ഉത്തർപ്രദേശ് എന്നിവിടങ്ങളിൽ കൃഷിചെയ്തുവരുന്നു.
വിവിധയിനങ്ങൾ രൂപവിവരണം
മീറ്റർ ഉയരം വരെ വളരുന്നു.
ഡിസംബറിൽ പൂക്കുന്ന ചെടി ഫെബ്രുവരിയോടെ ഫലങ്ങളാകുന്നു.
രസം :  മധുരം, കടു
ഗുണം :  ലഘു, തീക്ഷണം
ഫലം ഔഷധ ഗുണം
കഫം ശമിപ്പിക്കും.
ക്ഷതമേൽക്കുന്ന ശരീരഭാഗങ്ങളിൽ  ഇത് അരച്ചു പുരട്ടിയാൽ നീർക്കെട്ടും അനുബന്ധ വേദനകൾക്കും കുറവുണ്ടാകും.
ഔഷധസസ്യങ്ങൾ-2, ഡോ.നേശമണി- കേരള ഭാഷ ഇൻസ്റ്റിറ്റ്യൂട്ട് പുറത്തേക്കുള്ള കണ്ണികൾ വിക്കിസ്പീഷിസിൽ Anethum graveolens എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Anethum graveolens എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജീരകം ഇംഗ്ലീഷ് വിലാസം https://ml.wikipedia.org/wiki/Cumin
അംബെല്ലിഫെറേ സസ്യകുടുംബത്തിൽ പെട്ട ഒരു സപുഷ്പിയാണ് ജീരകം .
ജീരകത്തിന്റെ ജന്മ ദേശം ഈജിപ്റ്റാണ് എന്ന് കരുതപ്പെടുന്നു .
യൂറോപ്പ്, ആഫ്രിക്ക, ചൈന, പശ്ചിമേഷ്യ,  സിസിലി എന്നിവിടങ്ങളിൽ കൃഷി ചെയ്യപ്പെടുന്നു.
ഇതിന്റെ ഇലകൾ കനം കുറഞ്ഞതും, കൂർത്തതും നീല കലർന്ന പച്ച നിറമുള്ളതുമാണ്.
പൂക്കൾക്ക് വെള്ളയോ ഇളം ചുവപ്പോ നിറമായിരിക്കും.
ജീരക അരിക്ക് ചാര നിറം മുതൽ മഞ്ഞ നിറംവരെ കാണാം.
തറ നിരപ്പിൽ നിന്ന് 30-35 സെ.
മി. ഉയരത്തിൽ ജീരകച്ചെടി വളരുന്നു.
ഇതര ഭാഷകളിൽ ഇംഗ്ലീഷ് - കുമിൻ അസാമിയ - ജാനി ബംഗാളി - ജീര തെലുങ്ക് - ജീലാക്കറ തമിഴ് - സീരകം കന്നട - ജീറിഗെ ഗുജറാത്തി - ജീരു ഹിന്ദി - ജീര അനുയോജ്യമായ കാലാവസ്ഥ ജീരക അരികൾ
ജീരകം കൃഷി ചെയ്യാൻ മിതമായ കാലാവസ്ഥയാൺ അനുയോജ്യം.
അധികം ചൂടുള്ള കാലാവസ്ഥ ഇതിൻറെ വളർച്ചയ്ക്ക് ഒട്ടും യോജിച്ചതല്ല.
മിതമായ കാലാവസ്ഥയുള്ള സമയങ്ങളിൽ ജലസേചനം നടത്തി കൃഷി ചെയ്യാവുന്ന ഒരു വിളയാണിത്.
വളപുഷ്ടിയുള്ളതും നല്ല നീർവാർച്ചയുള്ളതും ആയ ഇളക്കമുള്ള മണ്ണാൺ ജീരകകൃഷിക്ക് ഏറ്റവും പറ്റിയത്.
രസാദി ഗുണങ്ങൾ രസം			:കടു, തിക്തം ഗുണം		:ലഘു, രൂക്ഷം വീര്യം			:ഉഷ്ണം വിപാകം		:കടു
ഔഷധയോഗ്യ ഭാഗം വിത്ത് ഔഷധ ഉപയോഗം
പഞ്ചജീരഗുഡം, ജീരകാരിഷ്ടം , ജീരക തൈലം എന്നിവയിലെ ഒരു ചേരുവയാണ്.
ഉപയോഗപ്രാധാന്യം ജീരക അരി 100 g (3.5 oz)-ൽ അടങ്ങിയ പോഷകമൂല്യം ഊർജ്ജം 370 kcal 1570 kJ അന്നജം 44.24 g - പഞ്ചസാരകൾ 2.25 g - ഭക്ഷ്യനാരുകൾ 10.5 g Fat 22.27 g - saturated 1.535 g - monounsaturated 14.04 g - polyunsaturated 3.279 g പ്രോട്ടീൻ 17.81 g ജലം 8.06 g ജീവകം എ equiv.
64 μ g 7% തയാമിൻ (ജീവകം B1) 0.628 mg 48% റൈബോഫ്ലാവിൻ (ജീവകം B2) 0.327 mg 22% നയാസിൻ (ജീവകം B3) 4.579 mg 31% ജീവകം B6 0.435 mg 33% Folate (ജീവകം B9) 10 μ g 3% ജീവകം B12 0 μ g 0% ജീവകം സി 7.7 mg 13% ജീവകം ഇ 3.33 mg 22% ജീവകം കെ 5.4 μ g 5% കാൽസ്യം 931 mg 93% ഇരുമ്പ് 66.36 mg 531% മഗ്നീഷ്യം 366 mg 99% ഫോസ്ഫറസ് 499 mg 71% പൊട്ടാസിയം 1788 mg 38% സോഡിയം 168 mg 11% സിങ്ക് 4.8 mg 48% Percentages are relative to US recommendations for adults.
Source: USDA Nutrient database ചിത്രശാല ജീരകത്തിന്റെ ചിത്രങ്ങൾ പെരിംജീരകം കരിംജീരകം ജീരക അരികൾ മുഴുവനായും, പൊടിച്ചതും ജീരകം വിൽപ്പനയ്ക്ക് പ്രമാണ സൂചി ഇതും കാണുക പെരുംജീരകം അവലംബങ്ങൾ ↑ വി. വി. ബാലകൃഷ്ണൻ, ചെടികളും അവയുടെ ഔഷധ ഗുണങ്ങളും, ഡി സി ബുക്സ് (പുറം 183) ISBN 81-7130-363-3 1 2 ഔഷധ സസ്യങ്ങൾ-2, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് ↑ ഔഷധ സസ്യങ്ങളുടെ അത്ഭുത പ്രപഞ്ചം- ശ്രീ. മാത്യു മടുക്കക്കുഴി- കറന്റു ബുക്സ്.
അമ്മി മാജസ് ഇംഗ്ലീഷ് വിലാസം https://ml.wikipedia.org/wiki/Ammi_majus
അംബെല്ലിഫെറേ കുടുംബത്തിലെ ഒരു സപുഷ്പി സസ്യമാണ് അമ്മി മാജസ്.
ബിഷപ്സ് വീഡ്, ഫാൾസ് ബിഷപ്സ് വീഡ്, ബുൾവർട്ട്, ഗ്രേറ്റർ അമ്മി, ലേഡീസ് ലേസ്, ക്വീൻ ആനീസ് ലേസ്, ലേസ്ഫ്ളവർ എന്നിവ പൊതുനാമങ്ങളാണ്.
നൈൽ നദീതടത്തിൽ നിന്നും ഉത്ഭവിച്ച ഇവയ്ക്ക് വൈറ്റ് ലെയ്സ് പോലെയുള്ള പുഷ്പത്തിന്റെ ക്ലസ്റ്ററുകൾ കാണപ്പെടുന്നു.
കാരറ്റ് (എപ്പിയേസീ) കുടുംബത്തിലെ അംഗമാണ്.
അടുത്ത ബന്ധുവിനെപ്പോലെയുള്ള അമ്മി വിസ്നഗ അമ്മി മാജസ് എന്നിവയും അതിന്റെ കൾട്ടിവറുകളും വിത്തിൽ നിന്നുവളരുന്ന വാർഷികസസ്യങ്ങളാണ്.
സ്പീഷീസും കൾട്ടിവറുമായ ഗ്രേസ് ലാൻഡ് എന്നിവയ്ക്ക് റോയൽ ഹോർട്ടിക്കൽ കൾച്ചറൽ ഗാർഡൻ മെറിറ്റ് അവാർഡ് ലഭിച്ചിരുന്നു.
ഈജിപ്തിൽ 2000 ബി.സിയിൽ, അമ്മി മാജസിന്റെ ജ്യൂസ് വെള്ളപ്പാണ്ട് അടയാളങ്ങളിൽ പുരട്ടി, തുടർന്ന് രോഗികളെ സൂര്യപ്രകാശത്തിൽ കിടത്തിയിരുന്നു.
പതിമൂന്നാം നൂറ്റാണ്ടിൽ, വെള്ളപ്പാണ്ടിനെ തേൻ കഷായങ്ങളും നൈൽ നദീതടത്തിൽ സമൃദ്ധമായിരുന്ന "ആട്രില്ലാൽ" എന്ന ചെടിയുടെ പൊടിച്ച വിത്തുകളും ഉപയോഗിച്ച് ചികിത്സിച്ചു.
ഈ സസ്യത്തെ എ. മാജസ് എന്ന് തിരിച്ചറിഞ്ഞിട്ടുണ്ട്.
എന്നാൽ വിത്തുകളിൽ നിന്ന് നിർമ്മിച്ച മഞ്ഞകലർന്ന തവിട്ട് പൊടിയെ സൂചിപ്പിക്കാൻ ആട്രില്ലാൽ എന്ന വ്യാപാര നാമം ഇന്നും ഉപയോഗിക്കുന്നു.
ഫോട്ടോസെൻസിറ്റൈസിംഗ് ഇഫക്റ്റുകൾക്ക് പേരുകേട്ട രണ്ട് പ്സോറലെൻ ഡെറിവേറ്റീവുകളായ ബെർഗാപ്ടെൻ , സാന്തോടോക്സിൻ ( മെത്തോക്സാലെൻ എന്നും അറിയപ്പെടുന്നു) എന്നിവ അമ്മി മാജസിൽ അടങ്ങിയിട്ടുണ്ട്.
എ. മാജസ് ലോകത്തിലെ പ്രധാന മെത്തോക്സാലിന്റെ ഉറവിടം ആയി കരുതുന്നു.